stanford-oval/wikipedia huggingface dataset:
אאומורי (עיר)
היסטוריה

האזור של העיר יושב נרחבות כבר בתקופות פרהיסטוריות, ואתרים רבים מתקופת ג'ומון נמצאו באזור על ידי ארכאולוגים. האתר הנפוץ ביותר באזור זה[דרושה הבהרה] מתוארך לשנת 5500-4000 לפנה"ס ושמו אתר סאני-מאריואמה. במהלך תקופת הייאן האזור היה שייך לשבט פוג'יווארה הצפוני, אך עדיין היה מיושב באימישי. לאחר נפילת שבט פוג'יווארה הצפוני בתקופת קמקורה, האזור עבר לידי שבט נאנבו.
בתקופת סנגוקו האזור עבר לידי אויבם, שבט צוגורו, אשר טירתו הייתה בנאמיוקה.
לאחר תחילת תקופת אדו, אאומורי היה אזור קטן בשטח הירוסאקי ונקרא אוּטוֹ (善知鳥村). העיירה נבנתה מחדש ב-1626 בידי מוריאמה יאשיצ'ירו, תחת הוראות של הדאימיו צוגרו נובוהירה אשר נתן לעיר את השם אאומורי, אך השם לא נקלט בשימוש עד לשנת 1783. לאחר רסטורציית מייג'י בוטלה שיטת ההאן ונוצרו שישה מחוזות שונים בתוך השטח של אאומורי המודרנית. כל המחוזות הללו אוחדו ב-1871 למחוז אחד אשר לא שרד זמן רב. בעקבות האיבה המתמשכת בין השבט לשעבר צוגרו ממערב והשבט לשעבר נאנבו ממזרח, הועברה בירת המחוז מהירוסאקי לאאומורי, הממוקמת יותר במרכז המחוז, והמחוז נקרא על שמה ב-23 בספטמבר 1871. למרות זאת, אאומורי לא קיבלה את תוארה כעיר, אלא רק ב-1 בספטמבר 1898.
משרד ההתיישבות היפני החל לבצע שימוש במעבורות מאאומורי להקודאטה בהוקאידו ב-1872. בספטמבר 1891 חוברה אאומורי לטוקיו בידי רכבת כחלק מפתיחת רכבת טוהוקו המרכזית. רכבת או המרכזית נפתחה בדצמבר 1894. הפיתוח המודרני של אאומורי נבע בעיקר ממעמדה כבירת המחוז. המחלקה השמינית של הצבא היפני הקיסרי הוצבה באאומורי החל מ-1896. בשנת 1902 נעלמו 199 חיילים מתוך 210 חיילים במזג האוויר הקר במהלך תרגיל צבאי כאשר הם ניסו לעבור את הרי האקודה, דבר שנודע כתקרית הרי האקודה.
חלק גדול מהעיר נשרף בשרפה גדולה שהתרחשה ב-3 במאי 1910. למרות זאת העיר המשיכה להתפתח וב-1924 הורחבו שירותי הנמל. ב-1926 החלו לעבור בעיר אוטובוסים. מטוסים החלו לבצע טיסות מהעיר ואליה בשנת 1937.
לקראת סוף מלחמת העולם השנייה, ב-28 ביולי 1945, הופצצה אאומורי בידי הצבא ארצות הברית. התקפה זאת בוצעה נגד החיילים באאומורי וכן נגד האזרחים אשר גרו בעיר. ההתקפה גרמה ל-1,767 הרוגים, והרסה 88% מהעיר.
בתקופה שאחרי מלחמת העולם השנייה, נבנתה אאומורי כמרכז פוליטי וכמרכז פרסום. העיר חוברה לטוקיו בידי כביש מהיר ב-1979. ב-1 באוקטובר 2002 הוכרזה העיר כעיר ליבה, דבר שזיכה אותה באוטונומיה יחסית.
ב-1 באפריל 2005 אוחדה העיירה נאמיוקה לתוך אאומורי, אך אאומורי איבדה חלק מנאמיוקה לטובת פוג'יסאקי ב-1 בספטמבר 2007.
ספורט

אאומורי אירחה מספר משחקי קרלינג בינלאומיים, שניים ב-2003 (בהם גם משחקי החורף האסייתים).
ערים תאומות

לאאומורי יש ברית ערים תאומות עם הערים:
יפן הקודאטה, הוקאידו, יפן (מ־1989)
הונגריה קצ'קמט, באץ'-קישקון, הונגריה (מ־1994)
קוריאה הדרומית פאיאומגתאק, ג'יונגג'י-דו, קוריאה הדרומית (מ־1995)
הרפובליקה העממית של סין דאליין, ליאונינג, הרפובליקה העממית של סין (מ־2004)
גלריה

גשר מפרץ אאומורי (מימין) ומרכז התיירות של מחוז אאומורי (משמאל) בלילה)
בנין העירייה של אאומורי
אתר סאני-מארויאמה
תצוגת במה ניידת בפסטיבל נבוטה המתקיים בעיר כל קיץ
הכניסה למוזיאון לאמנות באאומורי (אדריכל: ג'ון אאוקי)
When the Pawn...

When the Pawn Hits the Conflicts He Thinks Like a King What He Knows Throws the Blows When He Goes to the Fight and He'll Win the Whole Thing 'fore He Enters the Ring There's No Body to Batter When Your Mind Is Your Might So When You Go Solo, You Hold Your Own Hand and Remember That Depth Is the Greatest of Heights and If You Know Where You Stand, Then You Know Where to Land and If You Fall It Won't Matter, Cuz You'll Know That You're Right או בקיצור When the Pawn...‎ הוא אלבום האולפן השני של הזמרת האמריקאית פיונה אפל. האלבום, שנכתב כולו על ידי אפל והופק על ידי ג'ון בריאון, יצא לאור ב-9 בנובמבר 1999 דרך חברת התקליטים אפיק רקורדס.
בשנת 2010 המגזין ספין דירג את האלבום במקום ה-106 ברשימת "האלבומים הטובים ביותר ב-25 השנים האחרונות", ובשנת 2020 המגזין רולינג סטון דירג אותו במקום ה-108 ברשימת "500 האלבומים הטובים היותר בכל הזמנים". האלבום הועמד לפרס גראמי לאלבום האלטרנטיבי הטוב ביותר.
שם האלבום

שם האלבום הוא שיר שכתבה אפל כתגובה לביקורות השליליות שהתקבלו מקוראי המגזין ספין על כתבה לא מחמיאה שנכתבה על אודותיה בשנת 1997.
עם הוצאתו, שבר האלבום את השיא עבור שם האלבום הארוך ביותר, כאשר שמו כולל 444 תווים. השיא הוחזק לפני כן על ידי אחת ההוצאות של סדרת האלבומים The Best... Album in the World...Ever!. השיא נשבר מאוחר יותר בשנת 2008 על ידי האלבום The Boy Bands Have Won של הלהקה צ'מבוומבה, ששמו המלא כולל 865 תווים, כמעט פי שניים משם אלבומה של אפל.
שם האלבום המלא הוא:
When the pawn hits the conflicts he thinks like a king

What he knows throws the blows when he goes to the fight

And he'll win the whole thing 'fore he enters the ring

There's no body to batter when your mind is your might

So when you go solo, you hold your own hand

And remember that depth is the greatest of heights

And if you know where you stand, then you know where to land

And if you fall it won't matter, cuz you'll know that you're right
רשימת רצועות

| מס' | שם | משך |
| --- | --- | --- |
| 1. | On the Bound  | 5:22 |
| 2. | To Your Love  | 3:40 |
| 3. | Limp  | 3:29 |
| 4. | Love Ridden  | 3:22 |
| 5. | Paper Bag  | 3:39 |
| 6. | A Mistake  | 4:56 |
| 7. | Fast As You Can  | 4:38 |
| 8. | The Way Things Are  | 4:16 |
| 9. | Get Gone  | 4:07 |
| 10. | I Know  | 4:55 |
| משך כולל: | משך כולל: | 42:24 |
מיקומי שיא

|   ‏‏‏  מצעדים ודירוגים (1999/2000)> מדינה |   ‏‏‏  מצעדים ודירוגים (1999/2000)> מצעד |   ‏‏‏  מצעדים ודירוגים (1999/2000)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 54 |
|  ארצות הברית | בילבורד 200 | 13 |
|  ארצות הברית | Top Internet Albums | 1 |
|  הממלכה המאוחדת | מצעד האלבומים הבריטי | 46 |
הערות שוליים

↑  125 Best Albums of the Past 25 Years, Spin, ‏2012-02-15
↑  Rolling Stone, Rolling Stone, The 500 Greatest Albums of All Time, Rolling Stone, ‏2020-09-22 (באנגלית)
↑  Fiona Apple, GRAMMY.com, ‏2019-11-19 (באנגלית)
↑  Fiona Apple: The Time Is Ripe, www.washingtonpost.com
↑  best albums of 1999 | a list obligatory., Earbuddy, ‏2013-07-29 (באנגלית)
↑  שמו המלא של האלבום הוא "The Boy Bands Have Won, and All the Copyists and the Tribute Bands and the TV Talent Show Producers Have Won, If We Allow Our Culture to Be Shaped by Mimicry, Whether from Lack of Ideas or from Exaggerated Respect. You Should Never Try to Freeze Culture. What You Can Do Is Recycle That Culture. Take Your Older Brother's Hand-Me-Down Jacket and Re-Style It, Re-Fashion It to the Point Where It Becomes Your Own. But Don't Just Regurgitate Creative History, or Hold Art and Music and Literature as Fixed, Untouchable and Kept Under Glass. The People Who Try to 'Guard' Any Particular Form of Music Are, Like the Copyists and Manufactured Bands, Doing It the Worst Disservice, Because the Only Thing That You Can Do to Music That Will Damage It Is Not Change It, Not Make It Your Own. Because Then It Dies, Then It's Over, Then It's Done, and the Boy Bands Have Won"
| --- | --- |
בקרת זהויות :  MusicBrainz release group: 3d3ff0b9-5858-33f3-9d67-8ba5977899a8
אבי לינקולן

| --- | --- |

 לידה:  6 באוגוסט 1930 שיקגו, ארצות הברית 
 פטירה:  14 באוגוסט 2010 (בגיל 80) ניו יורק, ארצות הברית 
 שם לידה:  Anna Marie Wooldridge 
 מוקד פעילות:  ארצות הברית 
 תקופת הפעילות:  מ-1956 
 סוגה:  ג'אז 
 שפה מועדפת:  אנגלית 
 חברת תקליטים:  ריברסייד רקורדס, קפיטול רקורדס, קאנדיד רקורדס, אנג'ה רקורדס 
 בן או בת זוג:  מקס רואץ' (1962–1970) 
 פרסים והוקרה:  היכל התהילה של הקולנוענים השחורים (1975)  אמני הג'אז של NEA 
 פרופיל ב-IMDb
 
לינקולן ב-1992
אנה מריה וולדרידג' (Anna Marie Wooldridge) הידועה בשם הבמה אֶבִּי לינקולן (Abbey Lincoln‏; 6 באוגוסט 1930 – 14 באוגוסט 2010) הייתה זמרת ג'אז, מלחינה, פזמונאית, שחקנית ופעילה בתנועה לזכויות האזרח של ארצות הברית.
תולדות חייה

אנה מריה וולדגידג נולדה בשיקגו וגדלה באזורי הכפר של מישיגן, בת עשירית מבין 12 ילדים. בתחילת שנות החמישים נדדה להונולולו בשאיפה להפוך לזמרת במועדוני ג'אז. בהונולולו פגשה את בילי הולידיי, שהייתה למשפיעה המרכזית עליה ואת לואי ארמסטרונג. בהמשך עברה עם הפזמונאי בוב ראסל, שהפך למנהלה הראשי, ללוס אנג'לס. בעצתו גם שינתה את שמה כסמל לזכרו של נשיא ארצות הברית אברהם לינקולן.
ב-1956 הוציאה את תקליטה הראשון "Affair ... a Story of a Girl in Love" ("רומן... סיפור של נערה מאוהבת") והופיעה כשחקנית בסרט "The Girl Can't Help It" עם ג'יין מנספילד. הן על עטיפת האלבום והן בסרט היא הופיעה לבושה בתלבושות סקסיות מפתות. שנה לאחר מכן הוציאה את תקליטה השני עם נגן הסקסופון סאני רולינס והמתופף מקס רואץ', "That's Him" ("זה הוא"), גם בתקליט זה שמרה על תדמיתה המפתה. בהשפעתו של רואץ' פנתה לכיוון הבי בופ, לפעילות בתנועה לזכויות האזרח של ארצות הברית ולתדמית קשוחה ומקורית יותר שהונצחה לראשונה בתקליטם המשותף "We Insist! Max Roach's Freedom Now Suite" ("אנו מתעקשים! סוויטת החופש של מקס רואץ'") מ-1960. בתקליטם הבא החלה גם לכתוב לעצמה שירים.
ב-1962 נישאה למקס רואץ'. ב-1964 כיכבה בסרט "Nothing but a Man" המגולל סיפור המתרחש בדרום ארצות הברית ומציג סיפור קשה של הפרדה גזעית. ב-1968 הופיעה כמשרתת איווי בתפקיד קומי בסרט "For Love of Ivy" ("לאהבתה של איווי") לצד סידני פואטייה, על תפקיד זה הייתה מועמדת לפרס גלובוס הזהב. רק לאחר גירושיה מרואץ' ב-1970 חידשה את הקלטות הג'אז שלה. במהלך שנות השבעים הופיעה במספר הופעות בסדרות טלוויזיה, בהן הכל נשאר במשפחה.
ב-1972 נסעה לסיור במדינות אפריקה ואף זכתה בפרסים מאת ממשלות זאיר וגיאנה. בתקופה זו התרכזה בכתיבת טקסטים. ב-1980 עברה לניו יורק וחזרה להופעות, החל מתקופה זו החלה להופיע חבושה במגבעת שחורה, שהפכה לסמלה. תקליטה מ-1991 "The World Is Falling Down" ("העולם מתמוטט") זכה להצלחה מרשימה בקרב המבקרים ובציבור, כך גם התקליט "You Gotta Pay the band" שהקליטה עם סטן גץ ותקליטה מ-2007 "Abbey Sings Abbey" בו שרה משיריה בפרשנות חדשה. בתקליטיה "Throw It Away" ו-"When I'm Called Home" שרה שירים מכל המסורת האמריקאית בעיבוד ג'אז מספר השירים האמריקאי הגדול ועד בוב דילן, תקליטים אלה וההופעות שבאו בעקבותיהם זכו לפופולריות רבה ולהערכת הביקורת.
באוגוסט 2011 נבחרה בסקר המבקרים של המגזין דאון ביט להיכל התהילה של הג'אז.
דיסקוגרפיה

1956: Abbey Lincoln's Affair – A Story of a Girl in Love
1957: That's Him
1958: It's Magic
1959: Abbey Is Blue
1960: We Insist! – Freedom Now
1961: Straight Ahead
1973: People in Me
1980: Painted Lady
1980: Golden Lady
1983: Talking to the Sun
1987: Abbey Sings Billie, Vol. 1 & 2
1990: The World Is Falling Down
1991: You Gotta Pay the Band
1992: Devil's Got Your Tongue
1992: When There is Love
1993: The Music is the Magic
1994: A Turtle's Dream
1996: Who Used to Dance
1998: Wholly Earth
2000: Over the Years
2003: It's Me
2007: Abbey Sings Abbey
הערות שוליים

↑  נבחרי הסקר
| --- | --- |
בקרת זהויות :  NLI: 987007325284605171  PLWABN: 9810574870205606  BNE: XX1572988  BnF: cb138966614 (data)  GND: 134445295  ICCU: UBOV515032  ISNI: 0000 0003 6850 2691  LCCN: n83071542  MusicBrainz: ce8cbced-8719-47b9-b728-6024e8b19b15  NKC: ola2002158603  NTA: 099422123  SNAC: w6n61p7k  SUDOC: 070957878  VIAF: 84971533   WorldCat (עם VIAF): 84971533
אבן גולל

ערך זה עוסק באבן גולל. אם התכוונתם למשמעות הלכתית, ראו .
אבן גולל עגולה הנעה על מסילה בקברי המלכים
אבן גוֹלֵל היא שיטה לחסימת מערות-קבורה ופתחים צרים אחרים.
אבני גולל במערות קבורה

מטרתה של האבן היא מניעת חדירתם של בעלי חיים ומבקרים לא רצויים אל תוך מערכת הקבורה.
בארץ ישראל, בקבורה מתקופת בית ראשון נפוצות אבני גולל רבועות המותאמות כ"פקק" לפתח מערכת הקבר החצובה בסלע. גם כאשר אבן הגולל אינה קיימת בשטח ניתן לזהות שהמערה נאטמה באבן לפי סיתות שפת פתח המערה. מערות מסוג זה ניתן לראות במורדות כפר השילוח, מול עיר דוד.
בקבורה מתקופת בית שני ניתן למצוא אבני גולל עגולות הנעות על-גבי מסילה ואוטמות את הפתח. האבן הייתה גדולה וכבדה, כך שעל מנת להזיזה ממקומה נדרש מאמץ משותף של כמה אנשים, דבר שיועד להקשות על שודדים ונוודים. קברים עם אבני גולל כאלה ניתן לראות בחורבת מדרס, במערת קבורה שמורה ב"כביש ג'וערה" (6954), ליד הצטלבותו עם כביש 66 ובקברי המלכים בירושלים. נפוצות אגדות אודות מנגנונים מיוחדים לגלילת אבני הגולל הכבדות, אולם לא נמצאו כל ממצאים המעידים על מנגנונים כאלה.
פרט לחסימה פיזית מפני כניסת מזיקים, מטרה נוספת של אבן הגולל היא מניעת יציאת הטומאה. המשנה, מסכת אהלות, פרק ט"ו,  משניות ח'–ט' מלמדת שעצמים שונים יכולים לשמש כגולל לקבר על-מנת למנוע את יציאת הטומאה, אולם אבן אינה מקבלת טומאה ובכך יתרונה בנושא זה (ראו גם משנה תורה לרמב"ם, ספר טהרה, הלכות טומאת מת, פרק ו').
שימוש באבני גולל לצורכי ביטחון

עדות לשימוש באבני גולל לצורכי ביטחון ניתן למצוא בתקופה הרומית בארץ ישראל. בעת מרד בר כוכבא שימשו אבני גולל לסתימת מערכות המסתור של המורדים.
באתרי חפירה רבים בישראל, בעיקר באתרים באזור ההר מהתקופה הביזנטית בארץ ישראל, התגלו אבני גולל גדולות ומסילות לגלגולן בפתחי בנייני ציבור (כגון בתי כנסת). חצר המבנה הייתה מוקפת בחומה יציבה ובעלת פתח יחיד וצר יחסית, במפתן הפתח הותקנה מסילה ובצדי הפתח עוצבו מגרעות בחומה ובהן הייתה נתונה אבן גולל. הדבר איפשר את סגירת המקום באופן בטוח כאשר אינו בשימוש, דבר שאיפשר אחסון דברי ערך בתוכו. פתיחת האבן יכולה הייתה להעשות רק במשותף, דבר שמנע חדירה למקום על ידי בודד. הדבר איפשר גם יצירת מקום כינוס בטוח לאוכלוסיית היישוב, כאשר האזרחים יכלו להימלט אל בית הציבור ולסגור עצמם בתוכו כדי להתבצר מפני אויבים.
ביטויים בשפה

בהשאלה - חתימת דבר מה באופן סופי, קבורתו של הדבר: "בהתחלה עוד ניסה לחפש את שפרה, אך כמנהג אנשים צעירים נואש והניח אבן גולל כבדה על זכרונה וחזר לחייו." (מתוך הסיפור "שפרה" מאת הגולש יועזר, התפרסם באתר קולמוס-נט (אורכב 17.12.2007 בארכיון Wayback Machine)).
נסתם עליו הגוֹלֵל, לאמור - מת ונקבר באופן סופי ואבן הגולל נסגרה על-פי המערה (לפי בבלי, שבת, דף קנ"ב ע"ב:"כל שאומרים בפני המת יודע עד שיסתם הגולל"). בהשאלה - כל דבר שמת ונקבר באופן סופי. למשל: "הדרישה היא שהמתווך יהיה הגורם היעיל. לפיכך, לא תמיד די ביצירת הקשר הראשוני בין הצדדים, בפרט כאשר ישנה מעורבות של גורמים נוספים אשר סייעו לחדש את הקשר העסקי שכביכול נסתם עליו הגולל". (פסק דין של בית משפט השלום ירושלים, א 008856/01)
ראו גם

מערת קבורה
הערות שוליים

↑  ניר טל, "אבני גולל - עדויות ארכאולוגיות לחוסר ביטחון ביהודה בתקופה הביזנטית", מחקרי יהודה ושומרון ו', תשנ"ו, עמודים 271–290
אבן גולל בקבר בסמוך לחורבת מדרס
אבן גולל לצורכי ביטחון בבית הכנסת העתיק בסוסיא
אבנר פז צוק

| --- | --- |
אבנר פז צוק, 2014
אבנר פז צוק, 2014
 לידה:  1963 (בן 61 בערך) עין השלושה ישראל ישראל
 מדינה:  ישראל 
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד היחידה הטכנולוגית של אגף המודיעין  ראש מחלקת הסייבר בצה"ל  קצין החינוך הראשי
 פעולות ומבצעים
 האינתיפאדה השנייה   מלחמת לבנון השנייה  מבצע עופרת יצוקה  מבצע עמוד ענן   מבצע צוק איתן
 עיטורים
   פרס ביטחון ישראל
 תפקידים אזרחיים
 מנהל פרויקט המודרניזציה של מערכות הליבה המחשוביות של בנק הפועלים
 
אבנר פז צוק (נולד ב-1963) הוא תת-אלוף במילואים בצה"ל, ששימש כקצין החינוך הראשי וכראש מחלקת הסייבר.
ביוגרפיה

פז צוק נולד למשפחת פצ'וק בקיבוץ עין השלושה, שם גדל והתחנך. טרם גיוסו, עשה שנת שירות כקומונר בקן הנוער העובד והלומד בשכונת בורוכוב בגבעתיים.
עם גיוסו לצה"ל ב-1983 החל קורס טיס, אך נשר ממנו והתנדב לסיירת מטכ"ל, בה עבר מסלול הכשרה כלוחם. בשנת 1986 השתחרר מצה"ל.
בשנת 1993 שב לצה"ל כמהנדס ביחידה הטכנולוגית של אגף המודיעין. עבר קורס קצינים ושירת ביחידה בתפקידי הנדסה ופיקוד ובהם ראש ענף, ראש מחלקה וסגן מפקד היחידה. בשנת 2007 מונה למפקד היחידה. בשנת 2010 מונה לראש מחלקת הסייבר בצה"ל. במהלך שירותו זכה בפרס ביטחון ישראל. ביוני 2013 מונה לקצין חינוך ראשי בדרגת תא"ל. ושימש בתפקיד עד יולי 2017.
בינואר 2018 מונה למנהל פרויקט המודרניזציה של מערכות הליבה המחשוביות של בנק הפועלים. בפברואר 2020 מונה לסמנכ"ל בחברת SQream, העוסקת בפיתוח כלים לניתוח ביג דאטה.
פז צוק הוא בעל תואר ראשון בהנדסה חקלאית מהטכניון ותואר שני במנהל עסקים. הוא מתגורר בכפר סירקין יחד עם אשתו, ורד, ושלוש בנותיהם.
הערות שוליים

↑  קח"ר: "לנקוט אמצעים משמעתיים נגד חיילים שיפיצו תמונות בוטות ברשת", באתר צה"ל (דרך ארכיון האינטרנט), 13 ביוני 2013
↑  עיריית הוד"ש יזמה שתי תוכניות חדשות לעידוד המוטיבציה והגיוס לצה"ל, באתר Local הוד השרון, 16 בפברואר 2014
↑   עמוס הראל, קצינים ראויים, אבל - דובר צה"ל הבא סולד מתקשורת, קצין החינוך החדש מתמחה בלוחמת סייבר, באתר הארץ, 29 באפריל 2013
↑  אחיקם משה דוד, תא"ל מוטי אלמוז יהיה דובר צה"ל הבא, באתר nrg‏, 29 באפריל 2013
↑   עמוס הראל, הפרדת כוחות בצה"ל בין חיל החינוך לרבנות, באתר הארץ, 5 בנובמבר 2013.
↑  יהודה קונפורטס,
 אבנר פז-צוק ינהל את מודרניזציית מערכות הליבה בבנק הפועלים, "אנשים ומחשבים", 16 בינואר 2018
↑  מערכת אתר צה"ל, תא"ל מוטי אלמוז ימונה לדובר צה"ל, אל"ם אבנר פז צוק לקצין חינוך ראשי, באתר צה"ל (דרך ארכיון האינטרנט), 29 באפריל 2013
Put Your Head on My Shoulder

"Put Your Head on My Shoulder" (בעברית: "הניחי את ראשך על כתפי") הוא שיר שכתב הזמר-יוצר הקנדי פול אנקה. הגרסה של אנקה הוקלטה באוגוסט 1958, ויצאה כסינגל בחברת התקליטים ABC-Paramount בשנת 1959. את העיבוד והניצוח עשה דון קוסטה. צד ב' של התקליט היה השיר "Don't Ever Leave Me". השיר "Put Your Head on My Shoulder" זכה להצלחה רבה והגיע למקום השני במצעד האמריקאי בילבורד הוט 100 (במקום הראשון היה הביצוע של בובי דארין לשיר "מקי סכינאי").
ב-1968 זכה השיר שוב לפופולריות בביצוע השלישייה האמריקאית The Lettermen. גרסה זו הגיע למקום ה-44 בבילבורד הוט 100, והצליח יותר במצעד Adult Contemporary בו הגיע למקום השמיני.
גרסאות כיסוי

הזמר המקסיקני אנריקה גוזמן הקליט גרסה בספרדית של השיר בשם "Tu cabeza en mi hombro". באמריקה הלטינית הייתה גרסת כיסוי זו פופולרית יותר מגרסת המקור.
ב-1978 הקליט הזמר האמריקאי ליף גארט גרסה שלה השיר שהגיעה למקום ה-58 במצעד בילבורד הוט 100.
זמרת הפופ הצ'יליאנית מרים הרננדז הקליטה דואט של השיר יחד עם אנקה, שנכלל באלבום הדואטים שלו "Amigos".
מייקל בובלה הקליט גרסת כיסוי של השיר באלבום הבכורה שלו משנת 2003. להקת הרוק האמריקאית גוד שארלוט ביצעה גרסה משלה של השיר עבור הסרט "קטע מהסרטים" (Not Another Teen Movie). השיר גם נכלל במשחק הווידאו Hitman: Contracts.
ננסי סינטרה הקליטה אף היא גרסת כיסוי של השיר.
מיקומי שיא

|   ‏‏‏  מצעדים ודירוגים (1959–1960)> מדינה |   ‏‏‏  מצעדים ודירוגים (1959–1960)> מצעד |   ‏‏‏  מצעדים ודירוגים (1959–1960)> מיקום שיא |   ‏‏‏  מצעדים ודירוגים (1959–1960)>  |
| --- | --- | --- | --- |
|  ארצות הברית | בילבורד הוט 100 | 2 |  |
|  ארצות הברית | מצעד שירי ה-R&B/היפ-הופ | 12 |  |
|  גרמניה המערבית | GfK – טופ 100 | 25 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 13 |  |
|  הממלכה המאוחדת | מצעד הסינגלים הבריטי | 7 |  |
|  ולוניה | אולטראטופ 40 | 11 |  |
|  פלנדריה | אולטראטופ 50 | 2 |  |
|  קנדה | קנדה הוט 100 | - |  |
|  קנדה | מצעד CHUM | 4 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | 486 |  |
הערות שוליים

↑  45cat - Paul Anka - Put Your Head On My Shoulder / Don't Ever Leave Me - ABC-Paramount - USA - 45,10040
↑  https://www.billboard.com/charts/hot-100/1959-10-19
↑  "The Lettermen - Chart history | Billboard". www.billboard.com (באנגלית). נבדק ב-2017-05-12.
↑  "The Lettermen - Chart history | Billboard". www.billboard.com (באנגלית). נבדק ב-2017-05-12.
↑  "Leif Garrett, "Put Your Head on My Shoulder" Chart Position". נבדק ב-10 בדצמבר 2016. {{cite web}}:  (עזרה)
| --- | --- |
בקרת זהויות :  MusicBrainz work: 908be8b4-2b0b-384d-b0b9-251500c19c22
אבו דוסו

אבו דוסו (בצרפתית: Abou Dosso; נולד ב-26 במרץ 1996) הוא כדורגלן איבוארי המשחק בעמדת המגן השמאלי בסומגאיט.
קריירה

דוסו התחיל את הקריירה שלו בקבוצת הכדורגל ארמי. בקיץ 2020 חתם בהפועל ראשון לציון מהליגה הלאומית. ב-6 באוגוסט ערך את הופעת הבכורה שלו בקבוצה בהפסד 1–3 לבית"ר תל אביב בת ים במסגרת גביע הטוטו. ב-18 בדצמבר הבקיע את שער הבכורה שלו בקבוצה בניצחון 0–3 נגד מ.ס. כפר קאסם.
באוגוסט 2022 חתם בהפועל תל אביב מליגת העל עד לסיום העונה. ב-8 באוגוסט ערך את הופעת הבכורה שלו בקבוצה בהפסד 2–3 נגד מ.ס. אשדוד. ב-23 בינואר 2023 שוחרר מהמועדון וחתם בבני סכנין בה שיחק עד לסיום העונה.
בקיץ 2023 חתם בסומגאיט מליגת העל האזרית.
הערות שוליים

↑  הדר יעקבי, ‏רכש חדש: אבו דוסו חתם בהפועל תל אביב, באתר ערוץ הספורט, 2 באוגוסט 2022
↑  איציק כלפי, ‏רשמי: אבו דוסו חתם בבני סכנין עד לסיום העונה, באתר ONE‏, 23 בינואר 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אבו דוסו".
Loved Me Back to Life

Loved Me Back to Life (בעברית: אהבתך החזירה אותי לחיים) הוא אלבום האולפן העשרים וחמישה של הזמרת הקנדית סלין דיון. האלבום יצא לאור ב-1 בנובמבר 2013, על ידי חברת התקליטים סוני מיוזיק אנטרטיינמנט.
שם האלבום לקוח מתוך הסינגל המוביל מתוכו בעל אותו השם אשר יצא לאור ב-3 בספטמבר באותה השנה. זהו גם היה אלבומה הראשון של דיון בשפה האנגלית מאז 2007. אלבום מכר עד כה כ-1.7 מיליון עותקים בעולם,
רקע והפקה

האלבום הופק על ידי עמנואל קיריאקו, בייביפייס, טריקי סטיוארט, אהרון פירס, קוק הרל, אג וייט, פליי פרודקשן, ני-יו וגם וולטר אפנסייב. בנוסף לכך, ני-יו השתתף בסינגל השלישי מהאלבום "Incredible", וזה בנוסף לדואט של דיון עם סטיבי וונדר בשיר "Overjoyed" שהוא למעשה גרסת כיסוי לשיר של וונדר עצמו.
ביוני 2012, הוכרז באתר הרשמי של דיון כי באפריל האחרון החלה להקליט שירים בצרפתית ובאנגלית לאלבומים הבאים שלה שיצאו בסתיו. האלבום הכיל ברובו שירים מקוריים אך כמה גרסאות כיסוי לשירים של סטיבי וונדר, ג'ניס איאן, בילי ג'ואל ודניאל מריוות'ר.
בנוסף לכך גם ביצעה גרסת כיסוי לשיר "Open Arms" של להקת ג'ורני אשר במקור הייתה אמורה להיכלל באלבום אך בסוף נכללה במהדורה היפנית של האלבום. בנוסף גם האלבום היה אמור לכלול שיר בצרפתית בשם "Ne Me quitte pas" אך לבסוף הוא נכלל באלבומה הצרפתי Sans attendre אשר יצא שנה קודם לכן.
רשימת רצועות

| Loved Me Back to Life> מס' | Loved Me Back to Life> שם | Loved Me Back to Life> משך | Loved Me Back to Life>  | Loved Me Back to Life>  | Loved Me Back to Life>  | Loved Me Back to Life>  | Loved Me Back to Life>  | Loved Me Back to Life>  | Loved Me Back to Life>  |
| --- | --- | --- | --- | --- | --- | --- | --- | --- | --- |
| 1. | Loved Me Back to Life  | 3:50 |  |  |  |  |  |  |  |
| 2. | Somebody Loves Somebody  | 3:42 |  |  |  |  |  |  |  |
| 3. | Incredible  | 3:56 |  |  |  |  |  |  |  |
| 4. | Water and a Flame  | 3:42 |  |  |  |  |  |  |  |
| 5. | Breakaway  | 4:38 |  |  |  |  |  |  |  |
| 6. | Save Your Soul  | 3:48 |  |  |  |  |  |  |  |
| 7. | Didn't Know Love  | 3:36 |  |  |  |  |  |  |  |
| 8. | Thank You  | 3:59 |  |  |  |  |  |  |  |
| 9. | Overjoyed  | 4:04 |  |  |  |  |  |  |  |
| 10. | Thankful  | 3:56 |  |  |  |  |  |  |  |
| 11. | At Seventeen  | 4:29 |  |  |  |  |  |  |  |
| 12. | Always Be Your Girl  | 4:14 |  |  |  |  |  |  |  |
| 13. | Unfinished Songs  | 3:39 |  |  |  |  |  |  |  |
| משך כולל: | משך כולל: | 51:33 |  |  |  |  |  |  |  |
מיקומי שיא

|   ‏‏‏  מצעדים ודירוגים (2013-14)> מדינה |   ‏‏‏  מצעדים ודירוגים (2013-14)> מצעד |   ‏‏‏  מצעדים ודירוגים (2013-14)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 4 |
|  אוסטרליה | מצעד האלבומים האוסטרלי | 9 |
|  איטליה | מצעד האלבומים האיטלקי | 11 |
|  אירלנד | מצעד האלבומים האירי | 3 |
|  ארצות הברית | בילבורד 200 | 2 |
|  גרמניה | GfK – טופ 100 | 9 |
|  דנמרק | היטליסטן | 11 |
|  דרום אפריקה | אנטרטיינמנט מוניטורינג אפריקה | 3 |
|  הולנד | מצעד 100 האלבומים ההולנדיים | 1 |
|  הונגריה | Mahasz | 4 |
|  הממלכה המאוחדת | מצעד האלבומים הבריטי | 3 |
|  ולוניה | אולטראטופ 40 | 2 |
|  טאיוואן | ג'י-מיוזיק | 2 |
|  יוון | IFPI Greece | 12 |
|  יפן | אוריקון | 34 |
|  מקסיקו | טופ 100 – מקסיקו | 59 |
|  נורווגיה | VG-lista | 7 |
|  ניו זילנד | המצעד הניו זילנדי הרשמי | 10 |
|  סין | בילבורד סין | 4 |
|  ספרד | PROMUSICAE | 12 |
|  סקוטלנד | מצעד האלבומים הסקוטי | 2 |
|  פולין | ZPAV | 11 |
|  פורטוגל | מצעד האלבומים הפורטוגזי (AFP) | 12 |
|  פינלנד | המצעדים הפיניים הרשמיים | 16 |
|  פלנדריה | אולטראטופ 50 | 2 |
|  צ'כיה | ČNS IFPI | 8 |
|  צרפת | SNEP | 3 |
|  קוויבק | ADISQ | 1 |
|  קוריאה הדרומית | סירקל צ'ארט | 8 |
|  קנדה | מצעד האלבומים הקנדי | 1 |
|  קרואטיה | טופ ליסטה | 9 |
|  שוודיה | סוורייטופליסטן | 13 |
|  שווייץ | המצעד השווייצרי | 3 |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |
| --- | --- | --- |
|  דנמרק | היטליסטן | 45 |
|  הולנד | מצעד 100 האלבומים ההולנדיים | 60 |
|  הונגריה | Mahasz | 45 |
|  הממלכה המאוחדת | מצעד האלבומים הבריטי | 23 |
|  ולוניה | אולטראטופ 40 | 19 |
|  פלנדריה | אולטראטופ 50 | 42 |
|  צרפת | SNEP | 16 |
|  קנדה | מצעד האלבומים הקנדי | 9 |
|  קנדה | SoundScan | 2 |
|  שווייץ | המצעד השווייצרי | 58 |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |
| --- | --- | --- |
|  ארצות הברית | בילבורד 200 | 129 |
|  ולוניה | אולטראטופ 40 | 51 |
|  פלנדריה | אולטראטופ 50 | 116 |
|  צרפת | SNEP | 144 |
|  קנדה | מצעד האלבומים הקנדי | 8 |
|  שווייץ | המצעד השווייצרי | 99 |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |
| --- | --- | --- |
|  קנדה | מצעד האלבומים הקנדי | - |
|  קנדה | SoundScan | 71 |